Sve smo mogli mi
Nova nada / Sve smo mogli mi jeste singl ploča sarajevske kantautorke Jadranke Stojaković, kojeg je objavila beogradska izdavačka kuća PGP RTB 1975. godine. Na A strani singla je pjesma "Nova nada" za koju je muziku napisala Jadranka Stojaković, stihove Duško Trifunović, a aranžman Ranko Rihtman. Prvi put je javno izvedena na festivalu Vaš šlager sezone 1975. godine. Na B strani singla je pjesma "Sve smo mogli mi" za koju je muzički aranžman uradio nekadašnji gitarist Indexa Slobodan Kovačević. Kompozitor je Žarko Šipka, a tekst je napisao sarajevski književnik Valerijan Žujo. Ova ljubavna balada koju je kvalitetno otpjevala i odsvirala Jadranka Stojaković na akustičnoj gitari uz pratnju Revijskog Orkestra RTV Sarajevo predstavlja jedno od antologijskih ostvarenja sarajevske škole pop roka iz 1970-ih.